Downloaded from YTS.BZ
Official YIFY movies site: YTS.BZ
జాన్ ట్రవోల్టా రూపొందించిన చిత్రం
జాన్ ట్రవోల్టా రాసిన నవల ఆధారంగా రూపొందించిన చిత్రం
జాన్ ట్రవోల్టా దర్శకత్వం
డిెసెంబరు 28, 1962
ఐడల్ వైల్డ్ ఎయిర్ పోర్ట్, న్యూ యార్క్
అది అర్ధరాత్రి వేళ,
టెర్మినల్ దాదాపు నిర్మానుష్యంగా ఉంది.
త్వరలో విడుదల కాబోతున్న మూవీలో నటి లిజ్ టేలర్ ఫోటోని మా అమ్మ చూసింది.
ఆ మూవీ పేరు 'ద వి.ఐ.పి.స్'
సరిగ్గా అలాంటి కోటునే కొనాలని అనుకుంది,
అయితే ఆ కోటుని చర్చ్ బేస్మెంట్ సేల్ లో కొనుక్కుంది
బాగా డబున్న వాళ్లు తమ సెకండ్ హ్యాండ్ దుస్తుల్ని అక్కడ అమ్ముతుంటారు.
- గుడ్ బై, అమ్మమ్మ. - గుడ్ బై, బంగారం.
- మ్వాహ్. - నిన్ను మిస్ అవుతాను.
గుడ్ బై, అమ్మా.
గుడ్ బై, హనీ.
ట్రాన్స్ వరల్డ్ ఎయిర్ లైన్స్ నుండి చివరి కాల్,
లండన్ వెళ్లే ఫ్లయిట్ 700 రాయల్ ఎంబాసిడర్ సూపర్ జెట్ సర్వీస్.
ఇప్పుడు మూడవ గేట్ లో బోర్డింగ్ అవుతోంది.
అందరూ దయచేసి బోర్డింగ్ కాగలరు.
స్పీకర్లలో వినిపిస్తున్న గొంతు మృదుమధురంగా వినబడుతోంది.
ఆ గొంతు ఎవరిదో కానీ వాళ్లు చాలా అందంగా ఉంటారని నేను ఊహించుకున్నాను,
బహుశా ఎవరైనా ఒక నటి అయి ఉంటుంది అనుకున్నాను.
బహుశా నేను మార్లిన్ మాన్రో మాదిరిగా యాక్ట్ చేస్తే,
ఆ టికెట్ ఏజెంట్ మనల్ని ఫస్ట్ క్లాస్ లో కూర్చోపెడతాడేమో.
ఆ విధంగా విమానంలో ప్రయాణిస్తే
మాకు అన్ని డ్రింక్స్ ఉచితంగా ఇస్తారని కూడా ఆమె చెప్పింది.
కానీ నేను ఆ మాటలేవీ పట్టించుకోలేదు, ఎందుకంటే మేము విమానంలో వెళ్లడమే ముఖ్యం అనుకున్నాను.
ట్రాన్స్ వరల్డ్ ఎయిర్ లైన్స్, ఫ్లయిట్ 393
పిట్స్ బర్గ్ కి సూపర్ కాన్ స్టిలేషన్ సర్వీస్,
డేటన్, షికాగో, కన్సాస్ సిటీ,
డెన్వర్ ఇంకా లాస్ ఏంజెలెస్.
ఇప్పుడు వెస్ట్ ఆర్కేడ్ లో బోర్డింగ్ జరుగుతోంది.
అందరూ విమానంలో బోర్డింగ్ కావాల్సిందిగా మనవి.
నా వొళ్లంతా ఉత్సాహంతో నిండిపోయింది
కారణం ఇలాంటి అనుభూతి నాకు ఇంతకుముందెప్పుడూ కలగలేదు.
ఇంకా కొద్ది నిమిషాల్లోనే నేను మొదటిసారి గాలిలోకి ఎగరబోతున్నానని తెలిసినప్పుడు కలిగిన ఆ ఫీలింగ్
దేనితోనూ పోల్చలేము,
మా వీధిలో పిల్లలతో కలిసి ఆడే 'డాక్టర్-పేషెంట్' ఆట కూడా దాని ముందు తక్కువే.
ఎనిమిదేళ్ల వయసులో నాకు, ఆ ఆట కంటే పెద్ద విషయం ఇంకేం ఉంటుంది.
ఆ రాత్రి జరిగినదంతా నాకు గుర్తుంది.
టెర్మినల్ లో లైట్లు మసకగా ఉన్నాయి,
వెస్ట్ ఆర్కేడ్ లో గేట్ వైపు మేము వేగంగా వెళ్తుంటే
ఆ విమానం గుర్తు రంగులు స్పష్టంగా కనిపిస్తున్నాయి.
ఆఖరికి మా అమ్మ కూడా ఉద్వేగంగా కనిపించింది,
కానీ దానికి పూర్తిగా వేరే కారణాలు ఉన్నాయని నేను ఖచ్చితంగా చెప్పగలను.
బహుశా తనకి ఉచితంగా డ్రింక్స్ ఇస్తారన్న ఉత్సాహం కావచ్చు,
లేదా విమానంలో ఒక అందమైన వ్యక్తిని కలుసుకునే అవకాశం ఉందన్న ఉత్సాహం కావచ్చు.
మా అమ్మకి అప్పుడు సుమారు 49 ఏళ్లు ఉండచ్చు, తను చాలా అందంగా ఉండేది.
నీలి కళ్లు, చక్కని జుట్టు,
ఆ వయసుకి తగ్గట్టుగా మంచి ఫిగర్ మెయింటైన్ చేసేదాన్ని అని తనే నాకు చెప్పేది.
నన్ను అంత ఆలస్యంగా కని ఉండకపోతే తన ఫిగర్ ఇంకా బాగుండేదని తనే అంటుండేది.
పైగా తనకి కొంచెం పొట్ట ఉన్నా కూడా చాలామంది మగవాళ్ళకి పెద్దగా అభ్యంతరం ఉండదని తన ఫీలింగ్.
కొందరు మగవాళ్లకి అదే చాలా సెక్సీగా అనిపిస్తుందని ఆమె అనుకునేది.
బహుశా విమానం నడిపే కెప్టెన్ తోనో లేదా మరెవరైనా
ఒక మంచి వ్యక్తితో ప్రేమలో పడాలని తను కోరుకునేది.
ఐడల్ వైల్డ్ ఎయిర్ పోర్ట్ గుండా వెళ్లడం చాలా సరదాగా అనిపించింది.
ఈసారి మేము నిజంగానే విమానంలో ప్రయాణిస్తున్నామంటే, నేను నమ్మలేకపోయాను.
మేము ఎక్కువసార్లు వేరేవాళ్లకి వీడ్కోలు చెప్పడానికే ఎయిర్ పోర్ట్ కి వచ్చేవాళ్లం.
ఒకసారి వేసవి సెలవుల్లో మా అమ్మ ఒక థియేటర్ లో ఏదో నాటకం వేసే పని మీద
విమానంలో వెళ్లాల్సి వచ్చింది.
కానీ ఈసారి నేను కూడా తనతో వెళ్తున్నాను.
అదంతా ఒక భ్రాంతిలా అనిపించింది.
ఒక ఉద్వేగంతో ఉక్కిరిబిక్కిరి అయ్యాను.
ప్రతి కదలిక స్లో మోషన్ లో జరుగుతున్నట్లు అనిపించింది.
అది చాలా అందంగా ఉంది.
వెండి ఇంకా తెలుపు రంగు, దాని మీద రెండు ఎర్రని అసెంట్ చారలు
ఇంకా పక్కన టి.డబ్ల్యు.ఏ. అనే అక్షరాలు ముద్రించి ఉన్నాయి.
ఓహ్, ఎంత కనువిందుగా ఉంది.
చల్ల గాలి నా ముఖాన్ని తాకుతూ వీచింది, కానీ నా మొదటి ప్రేమకి అది అంతరాయం కలిగించలేకపోయింది.
చూడటానికి గంభీరంగా, బలీయంగా ఇంకా పవర్ ఫుల్ గా కనిపించింది.
నేను ఎప్పటికీ మర్చిపోలేని ఒక అనుభూతి అక్కడ మొదలైంది.
మేము విమానం మెట్టు ఎక్కుతుండగా,
ఒక విచిత్రమైన దానిని నేను గమనించాను.
మాతో పాటు విమానం ఎక్కేవాళ్లు ఎక్కువ మంది లేరు.
చాలా తక్కువ మంది ఉన్నారు.
ఆ విమానం కేవలం నా కోసం ఇంకా మా అమ్మ కోసం అని నేను మనసులో అనుకున్నాను,
అది ఒక ప్రత్యేకమైన ఫీలింగ్ కదా?
విమానంలోకి స్వాగతం. ఇక్కడ కాస్త వెచ్చగా ఉంటుంది.
మెట్ల పైన ఒక స్టివార్డెస్ సన్నగా, పొడవుగా
ఆత్మీయమైన చిరునవ్వులు చిందిస్తూ నిలబడి ఉంది.
మీకు ఎమర్జెన్సీ మ్యాప్ కూడా అందిస్తున్నాం.
ఆమెలో ఏదో తెలియని ప్రత్యేకత ఉంది.
అదేమిటన్నది స్పష్టంగా చెప్పడం కష్టం.
కానీ తరువాత ఆమె గురించి మా అమ్మ ఎక్కువ తెలుసుకుంది.
వాళ్లు దాదాపు బెస్ట్ ఫ్రెండ్స్ అయిపోయారు.
మిగతా అందరికన్నా లిజ్ ఎందుకు చాలా ప్రత్యేకంగా ఉందని మా అమ్మని అడిగాను,
ఆమె కాన్సన్ ట్రేషన్ క్యాంప్ నుంచి ప్రాణాలతో బయటపడిందని
అందుకే ఆమె జీవితంలో చాలా కష్టాలు ఇంకా విషాదం ఉన్నాయని మా అమ్మ నాకు చెప్పింది.
ఒక్కొక్కటిగా, ఇంజన్లు స్టార్ట్ అవుతుండగా,
నేను ఒక పెద్ద, మెత్తని, సౌకర్యవంతమైన కుర్చీలో కూర్చున్నాను.
ఆ ఇంజన్ల శబ్దాలు నాకు పెద్దగా వినబడలేదు.
ఆ భారీ ప్రొపెల్లర్లు గిర్రున తిరుగుతుంటే వెనుక నుండి మంటలు బయటకు వచ్చాయి.
అది జెట్ ఇంజన్ల యుగమని నాకు తెలుసు,
కానీ ఒక జెట్ విమానంతో పోలిస్తే రెండింతలు ఎక్కువ సమయం తీసుకునే
ఇలాంటి విమానంలో ప్రయాణించడంలో ఒక విధమైన మజా ఉంది,
ముఖ్యంగా ఇది నా మొదటి విమానప్రయాణం కాబట్టి.
ఒక నల్లని పూల పర్సులో నేను చిల్లర నాణేలు దాచుకోవడం నాకు గుర్తుంది.
నీ అమ్మమ్మ, అంటే మా అమ్మ,
డబ్బులు దాచుకోవడానికి నాకు ఈ పూల పర్సు ఇచ్చింది.
ఇక ఇప్పటి నుండి నువ్వు ఇందులో డబ్బులు దాచుకో,
ఆ తరువాత బహుశా మనిద్దరం ఒక చిన్న టూర్ కి వెళ్లచ్చు.
మనం ఫిలడెల్ఫియా, హార్ట్ ఫోర్డ్ కి వెళ్లచ్చు.
మనం బోస్టన్ వెళ్లచ్చు!
అవును.
మా అమ్మ దేని గురించయినా ఎగ్జయిట్ అయిందంటే, ఆ ఫీలింగ్ వేరేలా ఉండేది.
మొత్తం ప్రపంచమంతా వెలుగు, ఆశలతో అందంగా కనిపించేది.
సరే.
నిన్ను సర్ ప్రైజ్ చేద్దామని ఈ విషయాన్ని దాచాను,
కానీ మనం లాస్ ఏంజెలెస్ కి మారిపోతున్నాం.
నిజం… నిజంగానా?
ఫిబ్రవరి నెలలోగా మనం పశ్చిమం వైపు మారిపోగలిగితే
తను తీయబోయే సినిమాలో పని చేసే అవకాశం ఇస్తానని
అలెన్ టౌన్ ప్లేహౌస్ లో నాకు తెలిసిన ఒక డైరెక్టర్ ఫ్రెండ్ చెప్పాడు.
నిజంగానా?
నేను ఇది నమ్మలేకపోతున్నాను.
అమ్మ ఇప్పటికే జూనియర్ ఆర్టిస్టుగా
కొన్ని సినిమాల్లో నటించింది,
కాబట్టి ఆ అవకాశం రావడం పెద్దగా ఆశ్చర్యం అనిపించలేదు.
స్కూలులో ఆమె డ్రామా పాఠాలు కూడా బోధించింది,
ఇంకా దానికంటే ముందు ఆమె పూర్తిస్థాయిలో నటనా వృత్తిలో కొనసాగింది.
ఆమెకు పని లేనప్పుడు, తన అత్యుత్తమ ప్రేక్షకుడిని నేనే.
నేను ఇప్పుడే వస్తాను.
నేను వెంటనే నా షెడ్యూల్స్ చూసుకోవాలి.
నేను దాదాపుగా మెట్ల మీద ఎగురుకుంటూ నా గదిలోకి వెళ్లాను,
అక్కడ నా ఎయిర్ లైన్ షెడ్యూల్స్ ఉన్నాయి.
యునైటెడ్, అమెరికన్, టి.డబ్ల్యు.ఏ.
ఇదిగో ఇక్కడ ఉంది. "ప్రొపెలర్ వన్-వే నైట్ కోచ్.
పూర్తి ధర 95 డాలర్లు, పిల్లలకి హాఫ్ టికెట్."
ఇదే!
ఇప్పుడు విమానం వేళలు చూద్దాం.
"ట్రాన్స్ వరల్డ్ ఎయిర్ లైన్స్, ఫ్లయిట్ 393
ఐడల్ వైల్డ్ ఎయిర్ పోర్ట్ లో రాత్రి 9 గంటలకి బయలుదేరుతుంది.
లాస్ ఏంజెలెస్ కి సూపర్ కాన్ స్టిలేషన్ సర్వీసెస్ అందుబాటులో ఉన్నాయి
ఇంకా మధ్యలో పిట్స్ బర్గ్,
డేటన్, షికాగో, కన్సాస్ సిటీ, డెన్వర్ నగరాలలో ఆగి లాస్ ఏంజెలెస్ చేరుకుంటుంది.
మరుసటి రోజు మధ్యాహ్నం మూడు గంటలకి చేరుకుంటుంది."
కేవలం ట్రాన్స్ వరల్డ్ ఎయిర్ లైన్స్ మాత్రమే
అమెరికాలోని 70 నగరాలలో, ఇంకా విదేశాలలోని 15 ప్రపంచ కేంద్రాలలో సర్వీసులు అందిస్తోంది.
దేశమంతటా, ప్రపంచమంతటా
ఆధారపడతారు…
టి.డబ్ల్యు.ఏ.
టి.డబ్ల్యు.ఏ. ఒక్కటే మార్గం
నేను తిరిగి కిందకి వచ్చేసరికి,
లివింగ్ రూమ్ లో లైట్లు ఆఫ్ చేసి ఉన్నాయి.
ఇంకా స్టీరియోలో రేడియో నుండి పాట మంద్రంగా ప్లే అవుతోంది,
అది జాక్ జోన్స్ పాడిన "వైవ్స్ అండ్ లవర్స్" పాట.
చీకటిలో ఆమె తాగుతున్న సిగరెట్ మండుతోంది, ఆమె పక్కన గ్లాసులో వైట్ వైన్ ఉంది.
అప్పుడు నేను కంగారుపడ్డాను, లాస్ ఏంజెలెస్ కి మారిపోతున్నామని ఆమె చెప్పింది
అబద్ధం కావచ్చని అనుమానం కలిగింది.
అది ఆమె కనే పగటి కలల్లో ఒకటి కావచ్చు.
ఓహ్, సరే.
డబ్బు ఆదా చేసి ఒక చిన్న ట్రిప్ కి వెళ్లచ్చులే అనుకున్నాను.
బహుశా నేను… నేను నా షెడ్యూల్స్ ని మళ్లీ చూసుకోవాలి.
మా అమ్మమ్మకి 57 మోడలు ప్లిమత్ బెల్వడెర్ కారు ఉండేది.
ఎట్టకేలకి మేము బయలుదేరాము, 1962 డిసెంబరులో,
ఐడల్ వైల్డ్ ఎయిర్ పోర్ట్ వైపు వెళ్తున్నాం, నా మనసులో ఫ్లయిట్ 393 మెదులుతోంది.
మనం అక్కడికి ఎంతసేపట్లో వెళతాం?
బుజ్జీ, మన ఓడోమీటరు 62 కి చేరినప్పుడు,
మనం అక్కడికి చేరుకుంటాం.
ప్రయాణికులకి అనేక సదుపాయాలు ఉన్నాయని చాటుతూ
రోడ్డు పక్కన ఉన్న పెద్ద పెద్ద బిల్ బోర్డ్స్ ని చూడటం మజాగా ఉంది,
"పాన్ ఆమ్ లో ప్రయాణించండి, పారిస్ కి ఏడు గంటల్లో చేరండి."
లేదా "టి.డబ్ల్యు.ఏ., కారిఫోర్నియాకి చేరుకోవడానికి ఇదే మేలైన ఎయిర్ లైన్."
ఇంక ఇదిగో నేను ఈ విమానంలో కూర్చున్నాను
ఈ ఎయిర్ లైన్ అందించే సుదీర్ఘమైన ట్రిప్స్ ఒకదానిలో ప్రయాణిస్తున్నాను.
ఈ విమానం మొదటి సెగ్మెంట్ లో మొత్తం 15 మంది ప్రయాణికులు ఉన్నారు.
నేను హంటర్స్ క్యాప్ పెట్టుకుని ఉన్నాను, దాన్ని తీయడం మర్చిపోయాను,
బహుశా చలి వాతావరణం నుండి లోపలికి రావడం వల్ల కావచ్చు.
ఏది ఏమైనా, టేకాఫ్ సమయానికి, నా లుక్ ఇలా ఉండింది.
నా విషయంలో అమ్మ చాలా ఎగ్జయిట్ అయిందని చెప్పగలను,
కానీ ఆమె ప్రస్తుతం చాలా అసహనంగా ఎదురుచూస్తోంది
ఎందుకంటే విమానం గాలిలోకి తేలగానే తను సిగరెట్ ఇంకా డ్రింక్ తాగచ్చని చూస్తోంది.
ఇంజన్ల వెనుక భాగం నుండి మంటలు ఎగజిమ్మడాన్ని చూసి నేను చాలా ఎంజాయ్ చేశాను.
విమానంలో ఇచ్చే మ్యాగజీన్ లో రాసిన వివరాల ప్రకారం
ప్రొపెల్లర్ ఇంజన్లలో అది ప్రత్యేకమైనదట.
వచ్చి నాతో పాటు ఎగురు
మనం ఎగిరిపోదాం, దూరంగా ఎగిరిపోదాం
మంచి విదేశీ మద్యం తాగాలి అనుకుంటే
దూరంగా బాంబేలో ఒక బార్ ఉంది…
మేము రన్ వే మీద వేగంగా దూసుకెళ్తుంటే, మళ్ళీ ఆ వింత అనుభూతి నన్ను ఆవహించింది.
ఇంకా ఆ క్షణం, విమానం నేలను విడిచి గాలిలోకి తేలింది.
నేను విమానంలో వెళ్తున్నానంటే నమ్మలేకపోతున్నాను.
మా అమ్మ నేరుగా చూసింది,
తరువాత తల తిప్పి నన్ను చూసి నవ్వింది.
అలా నవ్వే మా అమ్మని నేనెప్పుడూ గుర్తుపెట్టుకుంటాను.
నేను ఊహించుకున్నదాని కంటే టేకాఫ్ చాలా సాఫీగా జరిగింది.
ఎందుకో గానీ, ఆ రాత్రి ప్రతీదీ చాలా చక్కగా
సంతృప్తిగా జరిగినట్లు అనిపించింది.
ఎన్ని ఏళ్లయినా సరే, నా జీవితంలో ఎలాంటి కష్టాలు ఎదురైనా గానీ,
నేను ఎయిర్ పోర్ట్ కి బయలుదేరినప్పటి నుండి
నా గమ్యాన్ని చేరుకునే వరకూ,
నా జీవితమంతా సురక్షితంగా ఉన్నట్టు అనిపిస్తుంది. ఆ సమయంలో నేను చాలా సంతోషంగా ఉంటాను.
మా అమ్మ మన్హాటన్స్ ని ఇష్టపడేది,
కానీ నాకు కోకా కోలా అంటే ఇష్టం.
లిజ్ మా సీట్స్ పక్కకు వచ్చింది.
ఇప్పుడు మీకు ఏ డ్రింక్ తీసుకురమ్మంటారు?
- నాకు కోక్ ఇస్తారా? - తప్పకుండా.
- నాకు మన్హాటన్ నచ్చుతుంది. - తప్పకుండా.
ఇంక ఇప్పుడు స్మోక్ చేస్తే ఫర్వాలేదా?
తప్పకుండా, తాగచ్చు.
న్యూపోర్ట్ ఫిల్టర్ సిగరెట్లు.
ఆ లేత నీలం రంగు పెట్టె, దాని మధ్యలో అర్ధచంద్రాకారపు గుర్తు చూడగానే,
నాకు ఎప్పుడూ పాత మధుర జ్ఞాపకాలే గుర్తొస్తాయి.
ఆమె సిగరెట్ వెలిగించినప్పుడు,
ఆమె నోటి నుండి సంతృప్తికరంగా పొగ బయటకి వచ్చినప్పుడు
"ఎంత వేడుకగా ఉంది" అనుకునేవాడిని.
థియేటర్ లో మా అమ్మ ఫ్రెండ్స్ అందరూ స్మోక్ చేసేవారు.
నిజం చెప్పాలంటే, అప్పట్లో సిగరెట్ అలవాటు లేని పెద్దవాళ్లని నేను అసలు చూడనేలేదు.
ఆ రాత్రి ఆకాశంలో ప్రతి నక్షత్రాన్ని నేను చూడగలిగాను.
కిటికీలోంచి బయటకి చూస్తున్న నాకు మాత్రం అంతా అలాగే అనిపించింది.
"ఇది చాలా అందంగా ఉంది. మనుషులు విమానాల్లో ఎందుకు నివసించరు?"
నేను మంచం మీద పడుకుని ఆలోచించే వాడిని. ఇంటి దగ్గర ఉన్నప్పుడు,
కొన్నిసార్లు అర్ధరాత్రి వేళ, నిద్రపట్టక అలాగే పడుకుని,
బహుశా అవి న్యూ యార్క్ లేదా లాగార్డియా ఎయిర్ పోర్ట్ ల నుండి ఇప్పుడే బయలుదేరి,
మా ఇంటి పైనుంచి వెళ్తున్నాయేమో అనిపించేది.
"ఇంత ఆలస్యంగా ఈ విమానం ఎక్కడికి వెళ్తోంది?" అనుకునేవాడిని.
ఆ విమానంలో ఎవరు ఉన్నారు?
వాళ్లు ఇప్పుడు పడుకున్నారా? విమానంలో మంచాలు ఉంటాయా?"
ఇదిగో, ఇప్పుడు నేను ఇక్కడ ఉన్నాను,
బహుశా గతంలో నేను గమనించిన విమానంలోనే ప్రస్తుతం ప్రయాణిస్తున్నానేమో.
అక్కడ 3డి సీటులో కూర్చున్న వ్యక్తి ఈ డ్రింక్ మీ కోసం కొన్నారు.
ఓహ్, ఆయన ఎంత మంచివారు.
ఓహ్, నా తరఫున ఆయనకి థాంక్స్ చెప్పండి, ప్లీజ్.
మా అమ్మ ఎవరినైనా ఇంప్రెస్ చేయాలి అనుకుంటే,
ఆమె గొంతు మరింత గంభీరంగా, మరింత మృదువుగా మారిపోతుంది.
అది నాటకాల గొంతు అనేవాడిని.
నేను ఆ మాట అనడం ఆమెకి నచ్చేది కాదు,
కానీ అలా మాట్లాడటం మాత్రం ఎప్పుడూ ఆపేది కాదు.
కొద్దిసేపటికే, కరెక్ట్ టైమ్ కి అన్నట్టుగా,
దాదాపు 50 ఏళ్ల వయసున్న ఒక అందమైన వ్యక్తి వచ్చి,
మా పక్కనే ఉన్న ఐల్ అవతలి సీట్లో కూర్చున్నాడు.
మాకు డ్రింక్స్ కొన్న జెంటిల్మెన్ అతనే అయి ఉంటాడా అని
మా అమ్మ ఒక్క క్షణం ఆలోచించింది.
మీ పక్కన కూర్చుంటే ఏమీ అనుకోరు కదా?
మీరు కూర్చోకపోతే, నేనే మిమ్మల్ని వెనక్కి లాగుతాను.
విమానంలో ప్రయాణించినప్పుడు నేను చాలా నెర్వస్ ఫీల్ అవుతాను.
నువ్వు భయపడవు కదా.
నా మాటకి అడ్డు చెప్పకు.
కానీ నువ్వు భయపడవు కదా, అమ్మా.
బుజ్జీ, నువ్వు కాక్ పిట్ దగ్గరకి వెళ్లి పైలెట్లని పలకరించవచ్చు కదా?
నిజానికి, అది మంచి ఐడియా,
కాకపోతే అమ్మ తిడుతుందనే భయం నాకు లోపల ఉంది.
ఇక అమ్మను తన ఇష్టానికే వదిలేశాను.
నేను కాక్ పిట్ వైపు వెళ్తుండగా సగం దారిలోనే ఒక వింత దృశ్యం నా కంటపడింది.
హలో. నేను పది అడుగుల పొడవు మనిషిని.
నా ఆటోగ్రాఫ్ కావాలా?
ఎవరు?
పది అడుగుల పొడవు మనిషి!
నేను 'బార్నమ్ అండ్ బెయిలీ సర్కస్'లో పని చేస్తాను.
నేను పది అడుగుల పొడవు మనిషిని.
సరే.
అప్పట్లో, 1960ల కాలంలో, కాక్ పిట్ తలుపులు లాక్ చేసేవారు కాదు,
ఎవరయినా కాక్ పిట్ లోకి వెళ్లడానికి వెసులుబాటు ఉండేది,
అయితే స్టీవర్డెస్ అనుమతి తీసుకుంటే సరిపోయేది.
లిజ్ నాకు కనిపించలేదు,
దానితో నేను ఎలాగో కాక్ పిట్ తలుపు తెరిచాను.
అక్కడ ముగ్గురు మగవారు ముందుకు చూస్తూ కూర్చుని ఉన్నారు, దానితో నేను ప్రవేశించడం గమనించలేదు.
- చెప్పు, ఆమె అందంగా ఉంది కదా? - నా ఉద్దేశం, ఆమె చాలా అందంగా ఉంది.
ఆమె మన అందరితో అలా వ్యవహరించిందంటే నేను నమ్మలేకపోతున్నాను.
- నాకు తెలుసు. - నేను నమ్మగలను.
ఒకాయన చెబుతున్న కథలో కొంత భాగమే నేను విన్నాను.
కానీ వాళ్లు సెక్స్ గురించో, మరి దేని గురించో మాట్లాడుకుంటున్నారని,
నేను పెద్దయిన తరువాతే నాకు అర్థమైంది.
హేయ్, నువ్వు… నువ్వు ఈ రాత్రి పిట్స్ బర్గ్ వెళ్తున్నావా?
లేదు, లాస్ ఏంజెలెస్ వెళ్తున్నాను.
నువ్వు అసలు ఈ 'మిల్క్ రన్' విమానంలోకి ఎలా వచ్చావు?
నేను విమానంలో వీలైనంత ఎక్కువసేపు గడపాలని అనుకున్నాను,
కానీ మా అమ్మకి నాన్ స్టాప్ జెట్ టికెట్ కొనేంత స్తోమత లేదు.
నాకు విమానాలంటే బాగా ఇష్టమని చెబితే వాళ్లు మెచ్చుకుంటారని అనుకున్నాను,
కానీ వాళ్లు ఆ విమానంలో ఉండే అసౌకర్యం గురించి ఎక్కువ మాట్లాడారు.
సరే, సరే. కానీ, మేము నీతో పాటు షికాగో వరకే వస్తాము.
కాబట్టి, చూడు, నీకు ఎప్పుడు బోరు కొట్టినా, ఇక్కడికి వచ్చేయవచ్చు.
కానీ ఈసారి వచ్చేటప్పుడు స్టీవర్డెస్ ని అనుమతి అడగడం మర్చిపోవద్దు, సరేనా?
తప్పకుండా.
థాంక్యూ.
ఈ పది అడుగుల పొడుగు మనిషి ఎవరు?
అది నీ కొత్త గర్ల్ ఫ్రెండ్.
ఏది ఏమైనా, నేను విమానంలో ప్రయాణించాను, ఇంకా ఆ రాత్రంతా ప్రయాణం సాగింది.
ఇంతకన్నా అందమైన జీవితం ఉంటుందా?
నేను నా సీటు దగ్గరకి తిరిగి చేరుకునేసరికి,
అమ్మ రెండో డ్రింక్ తాగుతోంది
ఇంకా తన కొత్త ఫ్రెండ్ హ్యారీతో చాలా సన్నిహితంగా కబుర్లు చెబుతోంది.
వీడు నా బుజ్జి బాబు, జెఫ్.
- హాయ్, జెఫ్. - హేయ్.
ఈయన పేరు హ్యారీ.
హ్యారీ పిట్స్ బర్గ్ నుంచి వచ్చాడు, హనీ.
ఈయన లాయరు.
ఇంకా పిట్స్ బర్గ్ స్టీలర్స్ జట్టులో కొంతమంది ఆటగాళ్లు తనకి పరిచయం.
ఇది అద్భుతం కదా?
మీకు పెళ్లయిందా? మీకు పిల్లలు ఉన్నారా?
ఎందుకు, అవును, నాకు పెళ్లయింది. నాకు ఒక బాబు ఇంకా పాప ఉన్నారు.
ఓహ్. అది మంచి విషయం.
నీకు చికెన్ అంటే ఇష్టం కదా.
నాకు ఫ్రయిడ్ చికెన్ అంటే ఇష్టం.
సరే, ఇది కూడా అలాగే ఉంటుంది.
దీనిని చికెన్ కార్డాన్ బ్లూ అంటారు, ఇది చాలా రుచిగా ఉంటుంది.
సరే. నేను కొద్దిగా రుచి చూస్తాను.
నేను తిరిగి నా సీటు దగ్గరికి వచ్చినప్పుడు,
హ్యారీ మా అమ్మ చెవిలో ఏదో గుసగుసగా మాట్లాడుతున్నాడు.
అతను చెప్పేంతవరకూ వెయిట్ చేశాను లేదంటే మా అమ్మ కోప్పడుతుందని భయం.
ఓహ్, అతను చాలా గొప్ప మనిషి.
చాలా చక్కగా మాట్లాడాడు.
ఎవరైనా స్పష్టంగా, పదాలను చక్కగా ఉచ్చరిస్తూ
అనర్గళంగా మాట్లాడితే మా అమ్మకి చాలా ఇష్టం.
ఎవరైనా యాసతో మాట్లాడితే అమ్మకి పెద్దగా నచ్చేది కాదు,
కానీ వాళ్ళు ఏదైనా పాత్ర కోసం అలా మాట్లాడుతుంటే మాత్రం ఒప్పుకునేది.
చక్కగా మాట్లాడటం అనేది వారు ఎంత బాగా చదువుకున్నారో, వారి సంస్కారం ఏంటో తెలియజేస్తుందని అమ్మ చెప్పేది.
ఆమె ఫ్రెండ్ జూలియా చాలా అందమైన మహిళ,
చాలా సంపన్నురాలు, ఒక సంపన్నుడైన ఇన్వెంటర్ ని పెళ్లాడింది,
ఇంకా ఆమె అన్ని భోగాలనూ అనుభవించేది,
అయినా కానీ ఆమె పూర్తిగా న్యూ జెర్సీ యాసతో మాట్లాడేదని
మా అమ్మ ఎప్పుడూ ఈసడించుకునేది.
ఆమె అంటూ ఉండేది, "ఎంత సిగ్గుచేటు.
అంత అందం, అంత సంపద ఉన్నా ఆమె న్యూ జెర్సీ యాస మాత్రం ఘోరంగా ఉంటుంది" అనేది.
ఫన్నీ విషయం ఏమిటంటే
కొన్నిసార్లు మా అమ్మ కూడా అదే యాసలో మాట్లాడేది.
మనం ఎప్పుడైనా పిట్స్ బర్గ్ వెళితే, హ్యారీ మనల్ని డిన్నర్ కి తీసుకువెళతానని చెప్పాడు.
ఓహ్, ఆయన భార్య, పిల్లలతోనా?
తెలివైన వెధవ.
కిటికీ బయట రాత్రి చీకట్లు
మంచు మేఘాలుగా మారుతున్న సమయంలో,
నా ముందు ఏదో పెట్టినట్లు గ్రహించాను.
ఇది నీ కోసం.
అది చికెన్ కార్డాన్ బ్లూ అని దాని వాసన బట్టి తెలిసింది.
వావ్. అది నిజంగా ఫ్రయిడ్ చికెన్ మాదిరిగా కనిపించింది, కానీ రుచి ఇంకా బాగుంది.
నేను తినడం మొదలుపెట్టాను.
నాకు చికెన్ అంటే ఇష్టం, చీజ్ అంటే ఇష్టం.
కానీ వాటిని కలిపి తింటే ఎలా ఉంటుందో తెలియదు.
అమ్మా, నాకు ఇది అంతగా నచ్చలేదు.
నేను ఇంకో కోక్ తాగచ్చా?
ఓహ్, అలాగే, హనీ.
పిట్స్ బర్గ్ ప్రాంతంలో మా విమానం కిందికి దిగుతున్న సమయంలో,
నేను కిటికీ నుంచి బయట ప్రపంచాన్ని ఎట్టకేలకి చూడగలిగాను.
మేము ఇప్పటికి మేఘాల పొరకి దిగువగా వచ్చేశాము,
ఇంకా బయట మంచు కూడా బాగా పడుతోంది.
నిజానికి కింద కనిపిస్తున్న ఆ సిటీ చాలా అందంగా ఉంది,
ఆ వాతావరణంలో నగరం మెరుస్తున్నట్లు కనిపించింది.
అప్పుడు నాలో ఒక ఆలోచన మొదలైంది
కింద ఏదో ఒక ఇంట్లో ఒక పిల్లవాడు ఉండే ఉంటాడు,
ఆకాశంలో విమానం ఇంజన్ల హోరు వింటూ ఉండి ఉంటాడు
ఇంకా "ఇంత రాత్రిపూట ఆ విమానంలో ఎవరు ఉండి ఉంటారు?
వాళ్లంతా ఎక్కడికి వెళ్తున్నారు? వాళ్లు విమానంలో పడుకున్నారా లేదా?" అని ఆలోచిస్తూ ఉంటాడు.
విమానం ల్యాండ్ అయినట్లే మాకు అనిపించలేదు. అంత స్మూత్ గా ల్యాండ్ అయింది.
పిట్స్ బర్గ్
టాక్సీవే పైన వరుసగా అమర్చిన నీలం రంగు లైట్లు
ఆ మంచులో మరింత అందంగా కనిపించాయి.
విమానం గేటు దగ్గరకి చేరుకుంటున్న సమయంలో,
మా విమానం గురించి స్పీకర్లలో ఎనౌన్స్ మెంట్ జరుగుతోంది.
నేను మీ కెప్టెన్ ని మాట్లాడుతున్నాను.
హఠాత్తుగా మంచు తుఫాను ఏర్పడిన కారణంగా
డేటన్ ఇంకా షికాగో లకు వెళ్లవలసిన ప్రయాణికులకు ఆలస్యం అవుతుంది,
తదుపరి సమాచారం ఇచ్చేవరకూ వేచి ఉండగలరు.
మరింత సమాచారం కోసం గేటు దగ్గర టికెట్ ఏజెంట్ ని దయచేసి సంప్రదించండి.
ఏమీ కంగారు లేదు.
ప్రయాణికులకు హోటల్ లో వసతి సదుపాయాల్ని టి.డబ్ల్యు.ఏ. అందిస్తుంది.
- అది పూర్తిగా ఉచితం. సరే. - థాంక్యూ.
అయితే మాకు హోటల్ రూమ్ ఉంటుందా?
- అవును. ఆందోళన పడకండి. - మంచిది.
సరే.
ఆ హోటల్ ఎప్పుడు కట్టారని కౌంటర్ లో ఉన్న వ్యక్తిని అడిగాను.
అది 1952లో కట్టారని చెప్పాడు.
ఇప్పుడు నేను, 1952 నుండి ఇప్పటి వరకు
అర్ధరాత్రి పూట మాలాగే
ఎంతమంది కష్టపడి ఉంటారో ఊహించుకోగలను.
సరే, బంగారం.
విమానాలు రెడీ అయ్యాక ఎయిర్ లైన్ వాళ్లు ఫోన్ చేస్తారు,
కానీ దానికి కొన్ని గంటలు పడుతుంది. కాబట్టి, నువ్వు కాసేపు హాయిగా నిద్రపో.
- సరేనా? - అలాగే.
నేను నైట్ క్యాప్ కోసం కింద లాంజ్ వరకూ వెళ్లొస్తాను.
అలాగే.
- సరే. ఫర్వాలేదు కదా? - ఫర్వాలేదు.
- సరే. ఐ లవ్ యూ. - ఐ లవ్ యూ టూ.
ఈ విషయంలో హ్యారీ పాత్ర కూడా ఉందని ఎందుకో నాకు అనిపించింది
కానీ నేను నోరు జారకుండా అదుపు చేసుకున్నాను.
హలో?
అలాగే, మేము వచ్చేస్తాము.
నేను తలుపు తోసుకుని పరిగెత్తాను. హాల్ వే లోకి పరుగున వెళ్లాను,
తరువాత ఎలివేటర్ బటన్ ని పదే పదే నొక్కాను.
వద్దు. నువ్వు ఇంక ఆపాలి.
అమ్మా! అమ్మా, పద! మనం ప్లేన్ మిస్ అవుతాం!
అమ్మా, పద! ప్లేన్ ఇంకో 20 నిమిషాల్లో బయలుదేరుతుంది!
మనం మిస్ అయిపోతాం!
నేను హాల్ లోకి వెళ్లాక, వేరే రూమ్ నుంచి అమ్మ రావడం చూశాను.
వస్తున్నాను.
ఆమె హ్యారీతో ఉన్నా కూడా, అది పెద్ద విషయం కాదు.
మా ప్రయాణం కొనసాగాలంటే మేము గేటు దగ్గరకి 20 నిమిషాల్లో చేరడమే
ఇప్పుడు ముఖ్యమైన విషయం.
తెల్లవారుజామున మూడు గంటలకు, మా అమ్మ చాలా ఉల్లాసంగా మంచి మూడ్ లో ఉంది.
నేను కూడా అంతే ఉత్సాహంగా ఉన్నాను.
మూడు గంటల నిద్ర ఇంకా మా మిగతా ప్రయాణం మొదలవుతోంది.
పిట్స్ బర్గ్ నుండి డేటన్ కు ప్రయాణం గంట కంటే తక్కువే పట్టింది,
కానీ వెనక్కి తిరిగి ఆలోచిస్తే, ఆ ప్రయాణం ఊహించిన దానికంటే ఆసక్తికరంగా సాగింది.
ఆ 40 నిమిషాల్లో మా అమ్మ ఎన్నో భావోద్వేగాలకు లోను కావడం నేను గమనించాను
ఆమెని అలా అంతకుముందు నేనెప్పుడూ చూడలేదు.
తను ఆమెకి ఏం చెబుతుండచ్చు?
తరువాత కాలంలో, లిజ్ గురించి పూర్తి కథని నేను తెలుసుకున్నాను.
అదంతా చూసి,
అయోమయానికి గురవ్వడం తప్ప నాకు పెద్దగా ఏమీ గుర్తులేదు.
కానీ మేము దేశాన్ని విడిచి పారిపోవాలని ప్రయత్నించినప్పుడు నా వయస్సు తొమ్మిదేళ్లు మాత్రమే,
కానీ నేను, నా తమ్ముడు మాత్రమే తప్పించుకోగలిగాము.
ఇంకా, దురదృష్టం ఏమిటంటే, మా పేరెంట్స్ ని వాళ్లు మా కళ్ల ముందే తీసుకుపోయారు.
అయ్యో, హనీ.
లేదు, ఫర్వాలేదు. ఫర్వాలేదు. నేను ఆ విషాదం నుండి బయటపడ్డాను.
ఆ కాలంలో న్యూ యార్క్ ప్రాంతంలో ఒక టీవీ షో నడిచేది
దాని పేరు 'రిమెంబర్ అస్.'
నాజీల దురాగతాల వాస్తవ దృశ్యాల్ని అందులో ప్రదర్శించేవారు.
నాకైతే వేరే వాటికంటే కూడా ఆ దృశ్యాల వల్లే ఎక్కువగా పీడకలలు వచ్చేవి.
నాకు ఎప్పుడూ లిజ్ గురించి బాధగా అనిపిస్తూ ఉండేది.
ఏది ఏమైనా, అమ్మ తనని చాలా బాగా చూసుకునేది.
ఒకరు ఆమెకంటే ఎక్కువ బాధలో ఉండటం
ఆమెకు కాస్త ఊరట ఇచ్చినట్టు అనిపించింది.
నేను ఆ పది అడుగుల పొడవు మనిషి గురించి తెలుసుకోలేకపోయినందుకు హఠాత్తుగా బాధ కలిగింది.
కనీసం నాతో ఎవరైనా మాట్లాడితే బాగుండేది అనిపించింది.
కానీ ఈ రాత్రి నేను నక్షత్రాలతో కాలక్షేపం చేస్తాను.
నిశ్శబ్ద రాత్రులలో నిశ్చలంగా మెరిసే నక్షత్రాలు
నా గిటార్ నుండి వినిపించే సన్నని రాగాలు
మన చుట్టూ అలముకున్న నిశ్శబ్దంలో అలా తేలిపోతున్నట్లుగా ఉంది
డేటన్ లో ఆగినప్పుడు మేము విమానంలోనే ఉండాలని నిర్ణయించుకున్నాం.
అమ్మ, నేను కొద్దిగా కునుకు తీశాము కూడా.
డేటన్
మాకు మెలకువ వచ్చేలోపే విమానం మళ్లీ బయలుదేరింది.
మేము కూర్చున్నంత సేపూ లిజ్ మమ్మల్ని హాయిగా నిద్రపోనిచ్చేది.
డేటన్ లో ఎవ్వరూ ఫ్లయిట్ ఎక్కలేదు.
అంటే, ఆసక్తి కలిగించేలా ఎవరూ కనిపించలేదు.
తెల్లవారుజామున నాలుగు గంటలకు, అలా ఎవరు కనిపిస్తారు?
షికాగో
కాబట్టి షికాగో చేరే వరకూ మేము నిద్రపోయాము.
కొత్తగా కట్టిన ఓ హారే టెర్మినల్ కి మేము చేరుకునేసరికి అప్పటికి ఇంకా చీకటిగానే ఉంది.
ఇదే నా చివరి స్టాప్.
ఇది నా హోమ్ బేస్.
కానీ మీ కోసం నేను కొన్ని సర్ ప్రైజులు ప్లాన్ చేశాను.
మీ ఇద్దరూ
కన్సాస్ సిటీ ఇంకా డెన్వర్ వరకూ
ఫస్ట్ క్లాసులో ప్రయాణించేలా ఏర్పాటు చేశాను.
అయితే మీ కోసం డెన్వర్ లో మరొక సర్ ప్రైజ్ ఎదురుచూస్తోంది.
కాబట్టి…
ఆ వివరాలు ఇవిగో.
టికెట్ ఏజెంట్ కి మీరు ఇవి ఇవ్వండి చాలు.
- సరేనా? - థాంక్యూ.
- సరే. గుడ్ బై. - థాంక్యూ.
ఒకవేళ మాకు మేముగా ఫస్ట్ క్లాస్ టికెట్ కొనుక్కోవాలంటే
మాకు ఎంత ఖర్చయ్యేదా అని నేను ఆలోచిస్తూ ఉండిపోయాను.
వన్ వే ప్రయాణానికి 185 డాలర్ల వరకూ కావచ్చు.
నేను ఎన్ని బొమ్మలు, హాట్ డాగ్స్ కొనుక్కోవచ్చో.
ఇంకా బహుశా ఇలాంటి ట్రిప్స్ ఇంకో రెండు మూడు కూడా చేసుండచ్చు.
ఆ లిజ్ ఎంత గొప్ప అమ్మాయి.
హఠాత్తుగా, మా అమ్మ ప్రవర్తన అంతా మారిపోయింది.
ఆమెలో ఆ మార్పు నాకు స్పష్టంగా కనిపించింది.
ఆమె నిటారుగా, తల పైకెత్తి, హుందాగా నడుస్తోంది.
మేము ఫస్ట్ క్లాస్ లో ప్రయాణిస్తున్నాం.
ఆమె వెస్ట్ కోస్ట్ కి ఫస్ట్ క్లాస్ లో ప్రయాణించే ఒక నటి.
మేము ఇంటి నుండి బయలుదేరే ముందు నేను వద్దని వారించిన ఆ నకిలీ లెపర్డ్ కోట్ వేసుకుంటే బాగుండు అని
తను మనసులో అనుకుంటోందని నాకు తెలుసు.
హాలీవుడ్ పిలిచింది.
వెంటనే విమానంలో బయలుదేరి రమ్మని చెప్పారు.
అయితే మీరు నటి కదా?
అవును. మీరు ఎలా గెస్ చేశారు?
మా అమ్మ అప్పుడప్పుడు ఇలాంటి అనవసరమైన కామెంట్స్ చేస్తుండేది.
హాలీవుడ్ లో మీకు గుడ్ లక్.
థాంక్యూ.
ఆ టెర్మినల్ చాలా అందంగా ఉంది. ఎందుకో తెలియదు గానీ,
తెల్లవారుజామున నాలుగు గంటలకు కూడా హాట్ డాగ్ దుకాణం తెరిచే ఉంది.
- హలో. - నాకు రెండు తినాలని ఉంది.
మా అమ్మ ఒక్కటే ఆర్డరు చేసింది.
- మీరు తినడం పూర్తయిందా? - అయింది.
నేను ఇంకో హాట్ డాగ్ తినచ్చా?
నీకు నిజంగా, నిజంగా ఇంకో హాట్ డాగ్ కావాలా?
అవును, నాకు నిజంగా, నిజంగా కావాలి.
సరే.
జీవితం అనే ఈ మహావృక్షం నుండి…
ప్రొపెల్లర్ విమానాలలో ఫస్ట్ క్లాస్ విభాగాలు
సాధారణంగా విమానం వెనుక భాగంలో ఉంటాయి, జెట్స్ లో అందుకు భిన్నంగా ఉంటాయి.
నేను మొదటగా ఏం గుర్తించానంటే, సీట్లు పెద్దగా ఉన్నాయి.
ఇక రెండో విషయం, అందమైన మ్యూరల్ అలంకరించి ఉంది.
ఖచ్చితంగా చెప్పగలను, అసలైన మజా ముందుంది
మంచి కాలం ఇంకా రాబోతోంది
కానీ, బేబీ, అది బాగుంటుంది కదా?
నువ్వు సూర్యుడిని చూశాను అనుకుంటున్నావేమో కానీ అసలైన మెరుపుని నువ్వింకా చూడలేదు
మేము టేకాఫ్ అయ్యాక, ఇంజన్ల హోరు పెద్దగా వినిపించలేదు.
బహుశా అందుకేనేమో, ఫస్ట్ క్లాస్ సీటింగ్ వెనుక భాగంలో ఏర్పాటు చేసి ఉంటారు.
జెట్ విమానాలలో, ముందు భాగంలో శబ్దం ఉండదు.
ఫస్ట్ క్లాసులో ప్రయాణిస్తున్నందుకు మా అమ్మ నిజంగానే బాగా ఎగ్జయిట్ అయింది.
చూడు, ఏదైనా ఫిల్మ్ స్టూడియో నన్ను ఇలాగ రప్పిస్తే గనుక,
నన్ను తిరిగి ఇదే ఫస్ట్ క్లాసులో పంపాలని స్క్రీన్ యాక్టర్స్ గిల్డ్ పట్టుపడుతుంది.
అది రూలు.
విమానం పశ్చిమం దిశగా ప్రయాణం కొనసాగిస్తుండగా,
సూర్యుడు అప్పుడే ఉదయిస్తుండటాన్ని నేను చూశాను.
మా విమానం కొద్దిగా కుడి వైపు తిరగడంతో,
సూర్యకిరణాలు కిటికీ గుండా ప్రసరించి
మా అమ్మ ముఖం మీద డాన్స్ చేస్తున్నట్లు అనిపించింది.
వేసవి సెలవుల్లో 'లైట్ అప్ ద స్కై' నాటకంలో నేను నటించినప్పుడు, నీకు గుర్తుందా, బంగారం?
ఆ క్రిటిక్ ఒకాయన నన్ను చూసి, నేను క్రాఫోర్డ్ ఇంకా స్టాన్విక్ ల కలయికలా ఉన్నానని అన్నాడు.
అది ఒక అద్భుతమైన నటనా ప్రదర్శన.
అది చాలా గొప్ప విషయం కదా?
ఇది ఒక అలజడి లేని మధ్యాహ్నం…
నేను కుడి వైపు చూసినప్పుడు, బంగారు రంగులో, మెరుస్తున్న కర్టెన్లు కనిపించాయి.
వాటి వెనుక ఏం ఉందా అని అనుమానం వచ్చింది.
స్టీవార్డెస్ గురించి ఆ నడవలో అటూ ఇటూ చూశాను.
ఒకామె గ్యాలీ దగ్గర నిలబడి ఉండటం నా కంటపడింది.
నేను ఆమెకు సైగ చేశాను,
స్కూలులో మా టీచరుకి ఎలా సైగ చేస్తానో అదే విధంగా చేయి ఊపాను.
పొడవుగా, మెరుస్తున్న చాయతో ఇంకా ఆ యవ్వనపు అందంతో
ఈపనీమా సుందరి అలా నడిచి వెళ్తుంటే
ఆమె అలా నడిచి వెళ్తుంటే
ఆమె వెళ్తుంటే ప్రతి ఒక్కరూ "ఆహ్" అంటారు
చెప్పు బాబు? నీకు ఏమైనా సాయం కావాలా?
అది చాలా పరిచయం ఉన్న గొంతులా అనిపించింది.
న్యూ యార్క్ టెర్మినల్ లో నేను విన్న వాయిస్ ఈమె వాయిస్ లాగే ఉంది.
ఆ మనిషి ఎలా ఉంటుందని నేను ఊహించుకున్నానో ఆమె అచ్చు అలాగే ఉంది.
అది దేని కోసం?
క్రాస్ కంట్రీ ఓవర్ నైట్ ఫ్లయిట్స్ లో ప్రయాణించే వారి కోసం అది స్లీపర్ సర్వీస్.
ఇప్పుడు వీటిని మేము పెద్దగా ఉపయోగించడం లేదు.
మీరు వీటిని ఎప్పుడు ఉపయోగించేవారు? ఏ సంవత్సరం?
మీరు వీటిని వాడటం ఎందుకు మానేశారు? ఇలాంటివి ఇంకా ఎన్ని ఉన్నాయి?
ఒకసారి ఒక్క ప్రశ్న అడగచ్చు కదా?
సరే.
అంటే, ఈ విమానం కొత్తగా వచ్చినప్పటి నుండి,
1959లో జెట్ విమానాలు వచ్చే వరకూ,
ఈ సర్వీసుని దూర ప్రాంతాలకు వెళ్లే నాన్ స్టాప్ ఫ్లయిట్స్ లో ఉపయోగించేవారు.
ఈ విమానం ఎనిమిది గంటల పైన ప్రయాణించాల్సి వచ్చింది అనుకుందాం.
దేశంలో ఒక మూల నుంచి ఇంకో మూలకి రాత్రంతా ప్రయాణించాల్సి వచ్చింది అనుకుందాం.
వాటిల్లో ప్రయాణికులు పడుకుంటారు. ఇది ఫస్ట్ క్లాస్ టికెట్ ధరలో భాగంగా ఉండేది.
ఓహ్, బాగుంది.
నీకు ఇన్ని విషయాలు ఎలా తెలుసు?
అంటే, మా అమ్మ ఈ ఎయిర్ లైన్ ఇండస్ట్రీలో చాలా ఏళ్లు పని చేసింది,
ఒరిజినల్ గా 1930ల కాలంలో స్టీవార్డెస్ గా ఉండేది.
వావ్.
ఆమె 1939లో రిటైర్ అయింది, కానీ ఆనాటి నుండి
ఆమె న్యూ యార్క్ ఎయిర్ పోర్ట్స్ లో ఫ్లయిట్ ఎనౌన్స్ మెంట్లు చేస్తోంది.
నేను ఇప్పుడే వస్తాను.
నువ్వు తమాషాగా అంటున్నావు. నిజంగానా?
ఆమెకి ఇప్పుడు ఎంత వయసు ఉంటుంది? ఆమె ఎలాంటి విమానాలలో పని చేసింది?
ఆమె ఎయిర్ పోర్ట్ లో ఎక్కడ నుండి ఆ ఎనౌన్స్ మెంట్లు చేస్తుంది?
అంటే, ఆమె వయసు 58 ఏళ్లు ఇంకా ఆమె ఎక్కువగా డిసి-3 విమానాల్లో పని చేసింది.
ఆమె టి.డబ్ల్యు.ఏ. టెర్మినల్ వెనుక ఒక చిన్న గది నుండి ఆ ఎనౌన్స్ మెంట్లు చేస్తుంది అనుకుంటా.
నువ్వు చాలా ప్రశ్నలు అడుగుతున్నావు. నీకు విమానాల్లో తిరగడం బాగా ఇష్టం, కదా?
నువ్వు విమానం ఎక్కడం ఇదే మొదటిసారా?
డోరిస్ నా ప్రశ్నలన్నింటికీ జవాబులు చెప్పింది ఇంకా చాలా విషయాలు వివరించింది.
తను నా కొత్త బెస్ట్ ఫ్రెండ్.
అమ్మా! అమ్మా! మేలుకో!
నువ్వు ఇంక నిద్రలేవాలి!
- ఏంటి విషయం? - నువ్వు ఇది నమ్మలేవు.
ఐడల్ వైల్డ్ ఎయిర్ పోర్ట్ లో వాయిస్ డోరిస్ తల్లిదే.
ఆమె వయస్సు 58 సంవత్సరాలు ఇంకా ఆమె మొట్టమొదటి స్టీవార్డెస్ అట.
అమ్మా, నువ్వు ఆమెని చాలా ఇష్టపడతావు.
తనకి ఎలాంటి యాస లేదు ఇంకా తను చాలా అందంగా ఉంది.
- ఎవరు? - డోరిస్!
ఓహ్, అది అద్భుతం, నా బుజ్జి బాబు.
అమ్మా, డోరిస్ ముందు నన్ను అలా పిలవకు, సరేనా?
అలాగే, డార్లింగ్. ఇంక నన్ను పడుకోనివ్వు.
ఆమె హెయిర్ స్టైల్ సరిగ్గా నాకు నచ్చినట్టే ఉంటుంది.
లేత రంగు కళ్లు.
నేను ఆమె నుండి చూపు తిప్పుకోలేకపోయాను.
నీ వయసెంత?
ఇరవై ఒకటి.
నీ ఫేవరెట్ ఎయిర్ ప్లేన్ ఏది?
బోయింగ్ 707.
- ఎందుకు? - ఎందుకంటే అది అందంగా ఉంటుంది, వేగంగా వెళుతుంది.
అది చాలా బాగుంటుంది.
నీకు బాయ్ ఫ్రెండ్ ఉన్నారా?
నాకు ఉండేవాడు. ఈ మధ్యనే మేము విడిపోయాం.
మా అమ్మ ఒక నటి, తెలుసా?
అవునా?
ఎవరినైనా ఇంప్రెస్ చేయాలి అనుకున్నప్పుడు నేను ఈ మాటని ఉపయోగించేవాడిని.
ఇది చాలా ఆసక్తికరంగా ఉంది.
అవును, మేము హాలీవుడ్ కి వెళ్తున్నాం.
వాళ్లు ఆమెని రమ్మని పిలిచారు.
ఆమె పాల్ న్యూమాన్ తో ఏదో మూవీ చేయాల్సి ఉంది, అనుకుంటా.
పాల్ న్యూమాన్ తోనా, నిజంగానా?
ఓహ్, నేను ఇది నమ్మలేకపోతున్నాను.
సరే, నేను ఇంక వెళ్లాలి.
మా అమ్మకి ఏదో కావాలట.
సరే.
ఓహ్, దేవుడా. నేనెందుకు అబద్ధం చెప్పాను?
అది చాలా తెలివితక్కువ పని.
ఆమె అప్పటికే నటి అని చెప్పగానే ఇంప్రెస్ అయింది.
కన్సాస్ సిటీ ఎయిర్ పోర్ట్ పెద్దగా నచ్చలేదు.
కన్సాస్ సిటీ
ఒక్క ఈ బొమ్మల దుకాణం తప్ప.
ఓహ్, దేవుడా. ఓహ్, దేవుడా.
అచ్చు మేము ప్రయాణించే విమానం లాంటిదే బ్యాటరీతో నడిచే నమూనా బొమ్మ అక్కడ ఉంది.
అలాంటి గొప్ప బొమ్మ ఇప్పటివరకూ ప్రపంచంలోనే తయారు కాలేదు.
తలుపు తెరుచుకుంది, ప్రయాణికులు అదృశ్యం అవుతారు,
స్టీవార్డెస్ ప్రత్యక్షం అవుతుంది.
ఓహ్, దేవుడా.
తలుపు మూసుకుంటుంది,
ప్రయాణికులు తిరిగి ప్రత్యక్షం అవుతారు.
ఒక్కొక్కటిగా, ఇంజన్లు ఆన్ అవుతాయి.
ఓహ్, దేవుడా. విమానం బయలుదేరుతుంది.
ఆ క్షణంలో జీవితం ఎంత బాగుందంటే ఆ అనుభూతి నుండి బయటపడటం నాకు చాలా కష్టమైపోయింది.
- అయితే ఇది 12.95 డాలర్లు. టాక్స్ తో కలిపి. - సరే.
సరే, నేను రశీదు రాస్తాను.
అలాగే. మంచిది.
ఆ విమానాన్ని విరగొట్టాక నా ఆనందం ఆవిరైంది.
నేను గంట వరకూ ఆపకుండా ఏడ్చాను,
డెన్వర్ దిశగా విమానం బయలుదేరి టెకాఫ్ అయ్యేవరకూ ఏడుస్తూనే ఉన్నాను.
మా ప్రయాణంలో సుదీర్ఘ సమయం ఇదే అవుతుంది,
బలమైన గాలులు వీస్తుండటం వల్ల సుమారు నాలుగు గంటల లోపు సమయం అవుతుంది.
ఏమైంది?
నా విమానం విరిగిపోయింది.
సరే, అసలైన విమానాలు కూడా విరిగిపోతుంటాయి, తెలుసా?
అవి విరుగుతాయా?
అవును, అవి విరుగుతాయి.
సరే, నాకు ఆ విషయం తెలియదు.
డోరిస్ నాకు ఆ విషయం చెప్పడంతో నా జీవితం అప్పటి నుండి పూర్తిగా మారిపోయింది.
పర్ఫెక్ట్ గా లేని వస్తువులు నన్ను ఎప్పుడూ చిరాకు పెట్టేవి
కానీ దానికి కారణం ఏమిటో తెలియదు,
ముఖ్యంగా మెకానికల్ వస్తువులు సరిగ్గా లేకపోతే నచ్చవు.
కానీ నేను ఈ రోజుకీ వాడుకోగల జవాబు ఆమె దగ్గర ఉంది.
అసలైనవి కూడా విరిగిపోతుంటాయి.
నువ్వు కాసేపు పడుకోవడానికి బెర్త్ సిద్ధం చేయమంటావా?
అలాగే!
డోరిస్, థాంక్యూ, కానీ అది అవసరం లేదు.
- అమ్మా! - లేదు, నిజంగా. మరేం ఫర్వాలేదు.
నేను వెంటనే ఏర్పాటు చేస్తాను.
ఆ బెర్త్ లో పడుకుని కిటికీ గుండా ఆకాశం వైపు చూస్తూ
నేను చాలా ఎగ్జయిట్ అయ్యాను.
నాకు అస్సలు నిద్రపట్టలేదు.
నేను మెలకువగా ఉండి ఎంజాయ్ చేయాలి అనుకున్నాను,
చివరికి నా మీల్ కూడా ఇక్కడే తినాలని అనుకున్నాను.
- మీరు నటి అని మీ అబ్బాయి చెప్పాడు. - అవును.
ఇంకా పాల్ న్యూమాన్ మూవీలో నటిస్తున్నందుకు మీకు కంగ్రాట్స్ చెప్పాలి.
అది చాలా సంతోషకరమైన విషయం.
వాడు అపార్థం చేసుకుని ఉంటాడు.
ప్రత్యేకంగా సినిమా ఏదీ చేయడం లేదు.
కేవలం ఒక ఫ్రెండ్ నాకు సినిమాలలో వేషాల కోసం ప్రయత్నించి సాయం చేస్తాను అన్నాడు.
పాల్ న్యూమాన్ ని నటుడిగా నేను ఇష్టపడతానని వాడికి తెలుసు,
కాబట్టి వాడు రెండు విషయాల్నీ కలిపి చెప్పి ఉంటాడు.
నేను సిగ్గుతో కుంగిపోయాను, అసలు ఇక బతకాలని కూడా అనిపించలేదు.
లంచ్ దాదాపు రెడీ అయింది, తను తింటాడేమో అడిగి చూస్తాను.
- థాంక్యూ, డోరిస్. - నేను ఇప్పుడే వస్తాను.
నువ్వు చాలా మంచిదానివి.
లంచ్ దాదాపు రెడీ అయింది.
నీకు చికెన్ అంటే ఇష్టం అనుకుంటా.
నాకు ఫ్రయిడ్ చికెన్ అంటే ఇష్టం.
సరే, ఇది కూడా అలాగే ఉంటుంది. ఇంకా బాగుంటుంది కూడా.
ఓహ్, అవునా?
దీనిని చికెన్ కార్డాన్ బ్లూ అంటారు.
నాకు ఇంకొక కోక్ ఇస్తావా?
తప్పకుండా. ఇప్పుడే వస్తాను.
సరే.
నా అంచనా ప్రకారం అది 7డి అనుకుంటా, ఆ సీటులో కూర్చున్న వ్యక్తి
చాలా తాగుతున్నాడు ఇంకా పాల్ మాల్స్ సిగరెట్లు తాగుతున్నాడు,
అవి చాలా ఘాటైన ఫిల్టర్ లేని సిగరెట్లని మా అమ్మ నాకు చెప్పింది.
న్యూపోర్ట్ సిగరెట్లు అంత ఘాటుగా ఉండవు.
కన్సాస్ సిటీ స్టార్ అనే పత్రిక హెడ్ లైన్ వార్తని
ఆయన పదేపదే చదువుతున్నాడు.
"ఘోరప్రమాదం: ఐడల్ వైల్డ్ లో నేలకూలిన జెట్ ఎయిర్ లైనర్" అని ఉంది.
ఆ హెడ్ లైన్ కింద అస్పష్టంగా ఒక బ్లాక్ అండ్ వైట్ ఫోటో ఉంది.
విమానాలు నేలకూలిపోవడం, నా చిన్నతనంలో నాకు ఆందోళన కలిగించడం కన్నా ఎక్కువ ఆసక్తి కలిగించేవి.
నేను అంతగా ప్రాణప్రదంగా ప్రేమించిన ఒక వస్తువు
ఎవరినైనా గాయపరుస్తుందని, ప్రాణాలు కూడా తీస్తుందన్న ఆలోచనే
నన్ను కలవరపరుస్తుంది.
తరువాత ఆయన డోరిస్ కాకుండా మరొక స్టీవార్డెస్ తో మాట్లాడటం నేను విన్నాను.
సర్, మీరు బాగానే ఉన్నారా?
నిజానికి, బాగా లేను.
ఈ వార్త చదవడం నాకు చాలా కష్టం అనిపిస్తోంది ఎందుకంటే కొద్ది రోజుల కిందటే,
నేను వ్యాపారం పని మీద షికాగో నుంచి న్యూ యార్క్ కి టికెట్ బుక్ చేసుకున్నాను,
కానీ నేను… నేను ఆ విమానం ఎక్కలేకపోయాను.
నాకు సీటు కావాలని గొడవ పడ్డాను, కానీ వాళ్లు నాకు సీటు ఇవ్వలేకపోయారు.
నేను చాలా కలత చెంది ఇంటికి తిరిగి వెళ్లిపోయాను, కానీ నేను ఇంటికి చేరుకుని
టీవీ ఆన్ చేసేసరికి, నేను ఎక్కవలసిన విమానం నేలకూలిందన్న వార్త చూశాను.
నేను టికెట్ బుక్ చేసుకున్న విమానం.
కాబట్టి, నాకు… నాకు… విమాన ప్రయాణం అంటే భయమేస్తోంది.
అది వినడం నాకు బాధగా ఉంది.
కానీ మన విమానానికి అలాంటిదేమీ జరగదని హామీ ఇవ్వగలను, మన విమానం క్షేమంగా ఉంది.
మీకు ఏమైనా కావాలంటే, నేను అందుబాటులోనే ఉంటాను.
సరే. అది తెలియడం సంతోషం.
ఆయన భయపడటంలో అర్థం ఉంది అనిపించింది.
అది పక్కనపెడితే, ఆయన మనసు కుదుటపడటానికి నేను ఎలా సాయం చేయగలను?
నా విమానం విరిగిపోయింది.
దానిని చూడటానికే ఆయన బహుశా భయపడిపోవచ్చు.
అప్పుడు నాకు ఒక గొప్ప ఆలోచన తట్టింది.
బహుశా నా విమానాన్ని కెప్టెన్ బాగుచేయగలడేమో.
నా బొమ్మ, ఇది.
మీకు పెళ్లయిందా?
లేదు, ఇంకా కాలేదు.
ఈ మధ్యనే డైవోర్స్ అయింది.
ఇది యాదృచ్ఛికంగా ఉంది కదా?
మా అమ్మ ఒక నటి.
యాదృచ్ఛికం అంటే అర్థం ఏమిటో నాకు తెలుసు అనుకోను.
ఆయన దాన్ని బాగుచేశాడు.
దేవుడా, అతను చాలా గొప్పవాడు.
అతను మా అమ్మని పెళ్లి చేసుకోవచ్చు కదా?
థాంక్యూ!
మీకు తెలుసా, మా అమ్మ ఒక మూవీలో నటించబోతోంది,
అందులో కర్క్ డగ్లస్ ఇంకా ఎలిజబెత్ టేలర్ నటిస్తారని నాకు చెప్పింది.
ఇంకా పాల్ న్యూమాన్ కూడా.
నిజంగానా? పాల్ న్యూమాన్ నటిస్తాడా?
- నువ్వు చెప్పనేలేదు. - సరే, నేను ఇంక వెళ్లాలి.
థాంక్యూ.
హాయ్, డార్లింగ్.
కెప్టెన్ ఈ విమానాన్ని బాగు చేశారు.
- ఆయన చాలా మంచివాడు. - ఓహ్, మంచిది.
నిన్ను చూస్తే చాలా సంతోషంగా ఉంది, బుజ్జీ.
ఆమె సంతోషపడింది, అది ఎందుకో నాకు తెలుసు.
కొత్త లైనెన్ ఇంకా అందమైన గాజు పాత్రలు,
వెండి వస్తువులు ఆమె ముందు చూడముచ్చటగా పెట్టారు.
ఓహ్, దేవుడా.
లెనక్స్.
మనుషుల ఎదురుగా ప్లేట్ ని తిప్పడం మంచి ప్రవర్తన కాదు.
మా అమ్మకి పురాతన వస్తువులన్నా, ఖరీదైన గాజు వస్తువులన్నా చాలా ఇష్టం.
ఆమె మెన్యూని గట్టిగా పైకి చదవడం మొదలుపెట్టింది, అది ఆమెకు అలవాటు.
ఆమె చాలా లోతయిన, నాటకీయమైన గొంతుతో చదువుతుంది
రెస్టారెంట్లలో అది నన్ను ఎప్పుడూ ఇబ్బందిపెట్టేది.
"మీరు ఎంచుకునే అపెటైజర్: రొయ్యల కాక్ టేల్
లేదా స్టఫ్డ్ మష్రూమ్స్ ఇంకా పీతల మాంసం.
మెయిన్ కోర్స్ కోసం, ఆ జూ ఇంకా బీఫ్
- లేదా చికెన్ కార్డాన్ బ్లూ." - చికెన్ కార్డాన్ బ్లూ.
నేను పైన నా చిన్ని స్వర్గంలోకి తిరిగి ఎక్కేశాను,
అది నా సొంత ప్రైవేటు ప్రపంచం.
ఈ అందమైన జీవితం
సరదాల ప్రయాణం బతకడానికి ఇదే చక్కని మార్గం
థాంక్యూ.
అందమైన జీవితం
మనం ఫీల్ అయ్యే విషాదాన్నంతా మనల్ని దాచేయనిస్తుంది…
నేను పై నుంచి కింద మా అమ్మ కూర్చున్న చోటుని చూశాక,
ఈ సంవత్సరం నా పుట్టినరోజున మేము ఏం చేస్తామా అని ఆలోచించడం మొదలుపెట్టాను.
నా చిన్నతనంలో, నా ఐదో పుట్టిన రోజుని తల్చుకోగానే నేను నవ్వుకోవడం మొదలుపెట్టాను.
అది ఎంత బాగా జరిగిందంటే, నేను ప్రతి రోజూ పార్టీ చేసుకోవాలని అనిపించింది.
మా అమ్మ నాకు ఐదు రోజుల వేడుక చేసింది.
కానీ తరువాత నేను ఒక ఘోరమైన నిజం తెలుసుకున్నాను,
సాధారణంగా పుట్టినరోజుల్ని కేవలం ఒక్క రోజే జరుపుకొంటారనే విషయం.
కానీ ప్రతి నెలా పుట్టినరోజు జరుపుకోకూడదని నాకు ఎవరూ చెప్పలేదు.
నాకు బాగా గుర్తుంది
ఒకసారి ఏప్రిల్ లో నా బర్త్ డే జరుగుతుండగా మా అమ్మ ఫ్రెండ్ ఇంటికి వచ్చి,
"వీడి పుట్టినరోజు ఫిబ్రవరిలో కదా?" అని అడిగింది.
"అవును, కానీ వాడికి ఆ విషయం చెప్పకు" అని అమ్మ అంది.
అలాంటి విషయాలలో మా అమ్మ మంచిది.
- థాంక్యూ. - సంతోషం.
నేను ఒక పక్కగా పడుకున్నాను.
ఇంజన్ల శబ్దం ఒక రకంగా నాకు జోలపాట పాడుతున్నట్లు అనిపించింది.
కాసేపట్లోనే, నేను నిద్రలోకి జారుకున్నాను.
ఆ తర్వాత చాలా ఏళ్ల వరకు,
నాకు సమయం ఉన్నప్పుడల్లా
ఎయిర్ లైన్ షెడ్యూల్స్ వెతికి మరీ ప్రొపెల్లర్ ప్లేన్స్ ఎక్కేవాడిని,
కేవలం ఆనాడు విమానంలో పట్టినంత హాయిగా నిద్రపోవాలని అలా చేసేవాడిని.
అది ఎందుకో ఒకవేళ నువ్వు ఆలోచిస్తే…
నువ్వు సీట్ బెల్ట్ పెట్టుకుని ఉన్నంత వరకు ఇక్కడే ఉండొచ్చు, సరేనా?
- సరే. - సరే.
నేను మీ కెప్టెన్ ని మాట్లాడుతున్నాను.
రాబోయే 20 నిమిషాల పాటు విమానం కొంచెం అటూ ఇటూ ఊగుతుందని అంచనా వేస్తున్నాం.
దయచేసి మీ సీట్లలో కూర్చోండి ఇంకా మీ సీటు బెల్టులు పెట్టుకుని ఉండండి.
విమానం కొద్దిగా అటు ఇటు ఊగుతూ, గడగడమంటూ శబ్దం చేయడం మొదలైంది.
మా విమానం మేఘాల పైకి వెళ్లడం మొదలుపెట్టగానే, ఇంజన్ శబ్దం ఒక్కసారిగా మారిపోయింది.
అయితే, విమానం ఇంకా ఎక్కువ ఊగిపోతోంది,
దానితో కొందరు ప్రయాణికులు దిక్కులు చూడటం మొదలుపెట్టారు
ఈ సమస్య నుండి బయటపడటానికి పరిష్కారం కోసం చూస్తున్నారు అనిపించింది.
ఒకాయన 12ఏ సీటు నుండి లేచాడు
ఇంకా విచిత్రంగా విమానం వెనుక భాగం వైపు నడిచాడు.
మీరు బాగానే ఉన్నారా?
ఆయన గట్టిగట్టిగా అరుస్తున్నాడు.
నా వెంట రాకండి!
సర్? సర్, మీకు ఏమైనా సాయం కావాలా?
పేరు తెలియని ఒక స్టీవార్డెస్ఆ యన వెంట పరుగెత్తింది.
- సర్, మీకు ఏమైనా సాయం చేయనా? మరేం ఫర్వాలేదు. - ఆ దృశ్యం విచిత్రంగా ఉంది.
ఆ వ్యక్తి ఆ యువతి మెడని పట్టుకున్నాడు,
దానితో ఆమె కూడా అతని మెడని పట్టుకుంది.
వారిద్దరి మధ్య ఒక సహజమైన ప్రతిఘటన కనిపించింది.
నాకు అర్థమైంది. ఇది మాకు అలవాటే.
కానీ వాళ్ల మధ్య సంభాషణలు మామూలుగానే సాగాయి.
పైకి కనిపించేదాని కన్నా ఆ వ్యక్తిత్వం గంభీరంగా ఉంది.
- ఒక సమస్య తలెత్తింది. - గట్టిగా ఊపిరి వదలండి.
థాంక్యూ.
ఆయన అందరికన్నా ముందు విమానం ఎక్కినప్పుడు,
ఆయనకు మత్తుమందులు ఇచ్చి
డెన్వర్ చేరుకోగానే వేరే మెంటల్ హాస్పిటల్ కి ఆయనని తరలించడానికి ప్రత్యేకంగా కూర్చోపెట్టారు అనుకుంటా.
ఓహ్, చాలా థాంక్స్.
- ఆవేశపడకండి. - సారీ.
మీకు ఏమైనా కావాలంటే, నాకు చెప్పండి.
వాళ్లు చాలా ప్రశాంతంగా మాట్లాడుతున్నారు.
అక్కడ ఏదైనా గొడవ జరిగిందంటే నమ్మడం కష్టం.
ఇద్దరూ కలిసి ఆయనని శాంతపరిచారు.
అయినా కూడా, మేము విమానం దిగే వరకూ అందరూ ఇబ్బందిపడుతున్నట్లు కనిపించారు.
- మిమ్మల్ని కూర్చోపెడదాం, సరేనా? - అలాగే, నేను బాగానే ఉన్నాను.
డెన్వర్
మీ పాల్ న్యూమాన్ మూవీకి గుడ్ లక్.
దేనికి, థాంక్యూ.
అది నాకు అవసరం.
మన విమానం ఎందుకు చెడిపోయింది అంటావు?
నాకు తెలియదు, డార్లింగ్,
కానీ మరేం ఫర్వాలేదు.
అది మనకి హాయిగా నిద్రపట్టేలా చేస్తుంది.
రేపు మన ఫ్లయిట్ ఇంకా అద్భుతంగా ఉంటుంది.
మనం కలిసి ఒక నాటకం చదివితే ఎలా ఉంటుంది?
మనం 'ద ఫిలడెల్ఫియా స్టోరీ' చదివితే బాగుంటుంది అనుకుంటున్నాను.
- అలాగే. - సరే.
నిజానికి, డెన్వర్ లో బస చేయడం సరదాగా ఉంది.
ఆ రాత్రి, అమ్మ ఒక నాటకంలో రెండు అంకాలని పైకి చదివింది.
నాకు గుర్తున్నప్పటి నుండి,
అమ్మ నాకు జానపద కథల బదులు గుడ్ నైట్ నాటకాలనే చదివి వినిపించేది.
డెన్వర్ టెర్మినల్ రెస్టారెంట్ లో మేము లంచ్ చేయడానికి వెళ్లాం.
గ్రిల్డ్ చీజ్ తింటూ కోక్ తాగుతూ వచ్చేపోయే విమానాలను చూస్తూ కూర్చున్నాను.
అది చాలా గొప్పగా అనిపించింది.
అంత మంచి అనుభూతిని మించి మరేం ఉంటుంది?
ఏదీ ఉండదు.
నేను ఎప్పటికీ ఇలాగే బతకాలని కోరుకున్నాను.
- మీ ఫ్లయింట్ ని ఆస్వాదించండి. - థాంక్యూ. మీ ప్రయాణం బాగా జరగాలి.
హాయ్, నీ కోసం ఒక నోట్ ఉంది.
అవును, దాని గురించి లిజ్ నాకు చెప్పింది.
ఆగు! మనం వేరే గేట్ లో ఉన్నాం!
అమ్మా, మనం ప్లేన్ ని మిస్ అవుతున్నాం!
మనం ఎక్కాల్సింది ఇది కాదు, అమ్మా. చెబుతున్నానుగా!
ఇది లాస్ ఏంజెలెస్ కి వెళ్లే నాన్ స్టాప్ ఫ్లయిట్.
నాకు ఇది కంఠతా వచ్చు.
స్టార్ స్ట్రీమ్ బోయింగ్ 707 రాయల్ అంబాసిడర్ సర్వీస్.
- థాంక్యూ. వాడి టికెట్ కూడా నేనే తీసుకుంటాను. - మీ ఫ్లయిట్ ని ఎంజాయ్ చేయండి.
థాంక్యూ.
సర్ ప్రైజ్, బంగారం.
మనం జెట్ విమానంలో వెళ్తున్నాం.
ఏంటి?
నేను ఇది నమ్మలేకపోతున్నాను.
మనం లాస్ ఏంజెలెస్ కి 707 విమానంలో వెళ్తున్నాం.
నీకు ఎగ్జయిటింగ్ గా ఉందా, బుజ్జీ?
ఇది లిజ్ నీ కోసం ఏర్పాటు చేసిన సర్ ప్రైజ్.
ఏం అయింది, బేబీ?
ఏమీ లేదు. ఇది కేవలం…
అంటే, మనం ఈ విమానం ఎక్కుతాం తరువాత నువ్వు ఆడంబరంగా ప్రవర్తించడం మొదలుపెడతావు.
సరే, మనం గేటు దగ్గరకి వెళదాం, సరేనా?
నిజంగానే చాలా ఎగ్జయిట్ అయ్యాను.
కానీ కొన్నిసార్లు దాన్ని ఎలా వ్యక్తం చేయాలో నాకు తెలియదు.
ఎందుకో నేను ఏదో కోల్పోయినట్లు ఫీల్ అయ్యాను.
బహుశా ఆ భారీ, అందమైన కోనీ విమానానికి నేను గుడ్ బై చెప్పాల్సి వచ్చినందుకు కావచ్చు,
లేదా బహుశా డోరిస్ ని మళ్లీ ఎప్పటికీ చూడలేనన్న బాధ కావచ్చు.
ఆమె ఏమీ మాట్లాడలేదు, అది నాకు చాలా బాధ కలిగించింది.
అదిగో అక్కడ ఉంది. విమానం అంటే ఇదీ అనిపించే అద్భుతమైన ఎయిర్ క్రాఫ్ట్.
అది కళ. నన్ను నమ్మండి, అది కళ.
నేను జెట్ విమానంలో ఫస్ట్ క్లాసులో ఉన్నాను.
నేను అది నమ్మలేకపోయాను.
నాకు ఇష్టమైన చోట కూర్చోమని అమ్మ చెప్పింది
ఎందుకంటే నేను ఒంటరిగా ప్రయాణిస్తున్న అనుభూతి పొందవచ్చని ఆమె అభిప్రాయం.
ఆమె బార్బరా అనే ఒక అందమైన మహిళ పక్కన కూర్చోవాలని నిర్ణయించుకుంది.
ఒక్కసారిగా పెరిగిన ఆ ఇంజన్ పవర్ నన్ను సీటులో వెనక్కి నెట్టింది.
వావ్. అద్భుతం.
అది చాలా అద్భుతంగా ఉంది.
నేరుగా ఆకాశంలోకి ఎగిరిపోయాము.
చూస్తుండగానే మేము కోలరాడో పర్వతాల పైనుండి ప్రయాణించాం.
మధ్యాహ్నం వెలుగులో ఆ మంచు కప్పిన పర్వతపు అంచులు మరింత ధగధగ మెరిశాయి.
విమానం ఆకాశంలో స్థిరపడింది, తరువాత కెప్టెన్ స్పీకర్ లో మాట్లాడాడు.
లేడీస్ అండ్ జెంటిల్మెన్, జెట్ యుగానికి స్వాగతం.
మనం గంటకి 965 కిలోమీటర్ల వేగంతో 33 వేల అడుగుల ఎత్తులో ప్రయాణిస్తున్నాం.
లాస్ ఏంజెలెస్ కి మనం గంటా 52 నిమిషాలలో చేరుకుంటాం.
కాబట్టి మీరు నిశ్చింతగా కూర్చుని ప్రయాణాన్ని ఆస్వాదించండి.
నా తరపున షాంపైన్ ఆస్వాదించండి.
బార్బరా మా అమ్మకన్నా వయసులో కాస్త పెద్దది,
కానీ చాలా అందంగా ఉంది ఇంకా మా అమ్మకి నచ్చినట్లుగానే,
హుందాగా, సంపన్నంగా ఎలాంటి యాస లేకుండా ఉంది.
లేదు, లేదు.
దురదృష్టం కొద్దీ, నా భర్త చాలా ఏళ్ల కిందటే చనిపోయారు.
ఆయన పేరు హెన్రీ ఇంకా…
ఓహ్, నేను ఆ కథంతా మీకు చెబుతాను.
క్రాకర్ బ్యాంక్ ప్రెసిడెన్సీని స్వీకరించడానికి ఆయన పోడియం మీదకి వెళ్లినప్పుడు
- ఆయనకి హఠాత్తుగా గుండెపోటు వచ్చింది. - ఓహ్, దేవుడా.
- ఓహ్, బార్బరా. - నలభై మూడేళ్ల వయస్సులో.
నేను క్యాబిన్ అంతా తిరగాలని నిర్ణయించుకున్నాను.
నేను చాలా గర్వంగా అడుగులేస్తూ నడిచాను.
తను చేస్తున్నది ఒక ప్రత్యేకమైన పని అని తెలిసిన
ఒక ఎనిమిదేళ్ల కుర్రవాడు మాత్రమే అలా నడవగలడు.
ఆ నడవలో, నేను ఎడమ వైపు చూసినప్పుడు,
అక్కడ ఒక చిన్న పిల్లవాడిని చూశాను.
అతను వయసులో నాకన్నా చిన్నవాడు.
సుమారు రెండేళ్లు తేడా ఉంటుందేమో.
అతను అఫీషియల్ ఎయిర్ లైన్ గైడ్, లేదా ఓ.ఏ.జి. చదువుతూ కూర్చుని ఉన్నాడు,
పెద్ద పెద్ద కంపెనీలలో కేవలం ట్రావెల్ ఏజెంట్ల దగ్గర మాత్రమే ఆ పుస్తకం ఉంటుంది.
అది ఓ.ఏ.జి. తాజా సంచికేనా?
అందరికంటే ముందుగా మా నాన్నకి ఇది మెయిల్ లో వస్తుంది.
ఓహో, నువ్వు చాలా లక్కీ.
నేను ఇప్పుడే వస్తాను.
అమ్మా, నాకొక కొత్త బెస్ట్ ఫ్రెండ్ దొరికాడు!
- అతని దగ్గర ఓ.ఏ.జి. ఉంది. ఓహ్, దేవుడా… - ఓహ్, జెఫ్, డార్లింగ్.
జెఫ్, ఈవిడ పేరు బార్బరా.
ఇంకా నువ్వు నమ్ముతావో లేదో, ఆమె తండ్రికి సొంతంగా ఎయిర్ లైన్ కంపెనీ ఉంది.
ట్రాన్స్ కరేబియన్ ఎయిర్ లైన్స్.
- నిజంగానా? - అవును.
ఇంకా మీకు ఒక విషయం చెప్పాలి, అదేమిటంటే బార్బరా అనే నా పేరుని,
మా నాన్న సరికొత్త డిసి-8 జెట్ విమానం ముందు భాగంలో రాయించారు.
వావ్. అది చాలా మంచి విషయం.
ఆమె పేరు రాసి ఉండే ఒక విమానం.
నేను ఇక్కడ ఉండాలా లేదా నా కొత్త ఫ్రెండ్, స్కిప్పర్ దగ్గరకి వెళ్లనా?
పిల్లలు.
ఆ తరువాత గంట సేపు
నాకు, స్కిప్పర్ కీ మధ్య సంభాషణ చాలా ఆసక్తికరంగా సాగింది.
టి.డబ్ల్యు.ఏ.కి లండన్ నుండి శాన్ ఫ్రాన్సిస్కో మధ్య ఒక నాన్ స్టాప్ విమాన సర్వీసు ఉండేదని
ఆ ప్రయాణానికి 22 గంటల సమయం పట్టేదంటే నమ్మగలవా?
వావ్, నిజంగానా?
నా ఫ్రెండ్స్ లో ఎవరూ ఏవియేషన్ గురించి చదవరు,
కానీ ఇప్పుడు నాకు స్కిప్పర్ దొరికాడు.
- మీ నాన్న ఎక్కడ? - అదిగో అక్కడ ఉన్నారు.
ఆయన ఏం చేస్తారు?
- ఆయన లాయరు. - మీ అమ్మగారు ఎక్కడ?
ఓహ్, నా మూడేళ్ల వయసులో ఆమె చనిపోయారు.
ఓహ్, అవునా? నీకు కొత్త అమ్మ ఉందా?
లేదు, మా అమ్మ చనిపోయాక మా నాన్న రెండు పెళ్లిళ్లు చేసుకున్నాడు,
కానీ వాళ్లు కూడా క్యాన్సర్ తోనే చనిపోయారు.
- అందరూ. - నువ్వు అబద్ధం చెబుతున్నావు.
ఆయన ఏదైనా యాసలో మాట్లాడతాడా?
నాకు తెలియదు. అది అంత అవసరమా?
అంటే, కొద్దిగా అవసరమే.
ఆయనకి ఏ యాస లేదనుకుంటా.
ఓహ్, మంచిది. మా అమ్మ ఆయనని ఇష్టపడుతుంది.
ఎలాంటి యాస లేనివాళ్లని మా అమ్మ ఇష్టపడుతుంది.
హాలీవుడ్ కోసం.
- మన కోసం. - అవును.
- ఇప్పటికీ నమ్మలేకపోతున్నా… - అమ్మా!
ఇతను నా కొత్త బెస్ట్ ఫ్రెండ్,
కానీ వాళ్ల నాన్న బాగా రిచ్ ఇంకా బాధలో ఉన్నాడు ఇంకా ఆయనకి ఎలాంటి యాస లేదు.
సరే, నేను ఏ వరుసలో కూర్చున్నానో ఆయనకి తెలియజేయి.
హాయ్.
నువ్వు ఇక్కడ ఎందుకు ఉన్నావు?
అంటే, మిమ్మల్ని చివరిసారి కలవడం కోసం నా విమానాన్ని మార్చుకున్నాను.
నేను ఇంకెప్పుడూ నా ముఖాన్ని కడుక్కోను.
అది చాలా బాగుంది.
నా గర్ల్ ఫ్రెండ్, నా మిత్రుడు, మా అమ్మ కాబోయే కొత్త భర్త.
ఇంకా మేమంతా కొత్త జెట్ లో పశ్చిమం దిశగా ప్రయాణిస్తున్నాం.
జీవితం అంతకన్నా అందంగా ఉండటం అనేది సైంటిఫిక్ గా అసాధ్యం.
హలో. మీరు షాటౌబ్రియాన్ తీసుకుంటారా?
- వద్దు. - వద్దు.
మీకు చికెన్ ఇష్టమేనా?
పెద్దగా ఇష్టం లేదు.
నీకు ఫ్రయిడ్ చికెన్ ఇష్టం లేదా?
నాకు ఫ్రయిడ్ చికెన్ ఇష్టం.
అయితే, ఇది కూడా అచ్చు అలాగే ఉంటుంది.
దీనిని చికెన్ కార్డాన్ బ్లూ అంటారు.
కానీ మా జెట్ ఫ్లయిట్స్ లో, మేము పిల్లల కోసం ప్రత్యేకమైన మెన్యూ అందిస్తాము,
హాట్ డాగ్, హాంబర్గర్, పీనట్ బటర్ ఇంకా జెల్లీ శాండ్విచ్ లలో
మీరు ఏదైనా ఎంచుకోవచ్చు.
నాకు మస్టర్డ్ సాస్ వేసిన హాట్ డాగ్ కావాలి.
నాకు మస్టర్డ్ లేకుండా హాట్ డాగ్ కావాలి, కెచప్ కూడా వద్దు.
మంచి ఎంపిక.
నాకు మూర్ఛ వస్తుందేమో అనుకున్నాను.
హాట్ డాగ్ 35 వేల అడుగుల ఎత్తులో తినడమా?
నేను ఎంత ఎగ్జయిట్ అయ్యానంటే నాకు మాటలు రాలేదు.
కానీ నేను ఏదో ఒకటి మాట్లాడాలి కాబట్టి స్కిప్ వైపు తిరిగాను.
నీ అఫీషియల్ ఎయిర్ లైన్ గైడ్ బుక్ నాకు నచ్చింది.
థాంక్స్.
సూర్యుడు మెరిసిపోతున్నాడు, ఆకాశం అందమైన నీలం రంగులో ఉంది,
ఇంకా నా కొత్త బెస్ట్ ఫ్రెండ్ తో కలిసి
గంటకి 965 కిలోమీటర్ల వేగంతో వెళ్లే విమానంలో హాట్ డాగ్ తింటున్నాను, కోక్ తాగుతున్నాను.
ఆ క్షణం నుండి, అలాంటి అందమైన క్షణాలు మళ్లీ వస్తాయని నేను అనుకోలేదు.
లాస్ ఏంజెలెస్
మేము రన్ వే మీద వెళుతుంటే,
లాస్ ఏంజెలెస్ ఎయిర్ పోర్ట్ లో కొత్త స్పేస్ ఏజ్ తరహా రెస్టారెంట్ నాకు కనిపించింది.
అది నిజంగా చాలా అందంగా ఉంది.
ఏదో ఒక రోజు అక్కడ తినాలని అనుకున్నాను.
కిటికీ గుండా,
మా విమానానికి జత కావడానికి జెట్ వే రావడం నాకు కనిపించింది.
అమ్మా, బయట మూవీ కెమెరాలు ఉన్నాయి.
- నువ్వు తమాషాగా అంటున్నావు. - లేదు, తను అబద్ధం చెప్పడం లేదు.
- బాధపడే కంటే సేఫ్ గా ఉండటం మంచిది. - అవును.
కానీ, మీరు చాలా అందంగా ఉన్నారు.
బయట అన్ని కెమెరాలు ఎందుకు ఉన్నాయి?
అతను మన జెట్ నడిపిన కెప్టెన్.
ఆయన వయసు 62 ఏళ్లు, ఇంకా ఇదే పైలెట్ గా ఆయన చివరి ఫ్లయిట్.
మీ గురించి డోరిస్ అంతా చెప్పింది.
- నీ పేరు జెఫ్ కదా? - అవును.
నాతో పాటు జెట్ వేలో నడుస్తావా?
లైఫ్ మ్యాగజీన్ వాళ్లు ఆయన మీద ఒక ప్రత్యేక టీవీ షో షూట్ చేస్తున్నారు.
సరే, చివరిగా నాదొక ప్రశ్న.
మీరు ఇప్పుడు రిటైర్ అయ్యారు గనుక తరువాత ఏం చేయబోతున్నారు?
అంటే, నేను సైన్ అవుట్ చేసేవరకూ అఫీషియల్ గా రిటైర్ కానట్లే లెక్క,
కానీ మీ కెమెరాల ముందే మీరు నన్ను రిటైర్ చేస్తే గనుక…
నేను అనుకోవడం…
నేను ఏం చేయాలి అనుకుంటున్నానంటే
నా వింగ్స్ ని
ఈ చిన్న పిల్లవాడికి ఇచ్చేస్తాను
నా దృష్టిలో…
ఫ్లయింగ్ అనేది ఇతని రక్తంలోనే ఉంది.
ఆ సంఘటనని నేను నా జీవితంలో చాలా సీరియస్ గా తీసుకున్నాను
కాబట్టే ఈ రోజు నేనే కెప్టెన్ అయ్యాను.
నేను డోరిస్ ని పెళ్లి చేసుకున్నాను, అయితే మా మధ్య వయసు తేడాని అధిగమించడానికి నేను కష్టపడాల్సి వచ్చింది.
సరిగ్గా చెప్పాలంటే పదమూడేళ్లు.
కానీ ఏది ఏమైనా, మేము దంపతులుగా సంతోషంగా ఉన్నాం.
పూర్తి స్థాయిలో మేము ఒక ఏవియేషన్ జంట అయ్యాం.
నిజం చెప్పాలంటే, నేను ఆమెని ప్రతి రోజూ చూడగలుగుతాను.
ఆమె జె.ఎఫ్.కె. ఎయిర్ పోర్ట్ లో కొత్త ఎనౌన్సర్, ఇంకా నేను న్యూ యార్క్, లాస్ ఏంజెలెస్ మధ్య ప్రయాణిస్తాను.
చాలా సౌకర్యవంతంగా ఉంటుంది.
ఓహ్, అవును.
మా అమ్మ గురించి మీరు ఆలోచిస్తుంటే గనుక, ఆమె స్కిప్పర్ నాన్నని పెళ్లి చేసుకోలేదు,
కానీ కొద్దికాలంపాటు ఆమె ఆయనతో డేట్ చేసింది.
అది వర్కవుట్ అవుతుందని మేమంతా నటించాము.
కానీ ఆమె సంతోషంగానే ఉంది.
ఆమె కాలిఫోర్నియాలోని పాసడేనా ప్లేహౌస్ లో యాక్టింగ్ పాఠాలు చెబుతోంది.
ఆమెకి ఇప్పుడు 80 ఏళ్లు కానీ ఇప్పటికీ కుర్రవాళ్లతో గడపడం అంటే ఆమెకు ఇష్టం.
ఇంకా దాదాపు 20 ఏళ్లుగా లిజ్ మా అమ్మకి ఫేవరెట్ స్టూడెంట్, అది ఇప్పటికీ కొనసాగుతోంది.
నా జీవితం చాలా అద్భుతంగా గడిచింది.
ఈ ఫిల్మ్ ని వీరికి అంకితం ఇస్తున్నాను
కెల్లీ
జెట్
బెన్
ఇంకా ఎల్లా
మా అమ్మా నాన్నలకి
నా బ్రదర్స్ ఇంకా సిస్టర్స్ కి
నా జీవితానికి స్ఫూర్తిని ఇచ్చిన ప్రతి ఒక్కరికీ
వ్యాఖ్యానం జాన్ ట్రవోల్టా
ఇది కల్పిత కథ.
వాస్తవంగా ఎవరైనా వ్యక్తులను,
వారు జీవించి ఉన్నా లేదా మరణించినా, లేదా వాస్తవ సంఘటనలను
ఇందులోని పాత్రలు, సన్నివేశాలు పోలి ఉంటే గనుక అది పూర్తిగా యాదృచ్ఛికం.
తెలుగు అనువాదకర్త: హరీష్